**KUTSESTANDARD**

**Florist, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Florist, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Floristi töö on taimmaterjali ettevalmistamine, lilleseadete valmistamine (sh dekoreerimistööd), taimede hooldamine, müügitöö korraldamine, klientide teenindamine ja nõustamine. Floristi töös on oluline erineva taimmaterjali tundmine. Ta organiseerib iseseisvalt oma tööd ja töötab meeskonnas.  4. taseme florist kujundab kutseala positiivset mainet igapäevatöös, võimalusel osaleb erialaliitude tegevuses, võistlustel jm.  Floristi kutsealal on kaks kutset: florist, tase 4 ja meisterflorist, tase 5. |
| Ettepanekud töö kirjelduse kohta |
| **A.2 Tööosad** |
| A.2.1 Taimmaterjali ettevalmistamine ja hooldamine  A.2.2 Lilleseadete valmistamine ja ruumi dekoreerimine  A.2.3 Müümine ja kliendi nõustamine  A.2.4 Kaupluse ja müügitöö korraldamine |
| **A.3 Kutsealane ettevalmistus** |
| Floristina töötavad tavapäraselt inimesed, kes on läbinud erialase kutseõppe tasemeõppe, täienduskoolituse või omandanud oskused praktilise töö käigus. |
| Ettepanekud kutsealase ettevalmistuse kohta |
| **A.4 Enamlevinud ametinimetused** |
| Florist. |
| Ettepanekud enamlevinud ametinimetuste kohta |
| **A.5 Regulatsioonid kutsealal tegutsemiseks** |
| Regulatsioonid kutsealal tegutsemiseks puuduvad. |
| **A.6 Tulevikuoskused** |
|  |
| Ettepanekud tulevikuoskuste kohta |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Kutse taotlemisel tuleb tõendada kõik kompetentsid. |

|  |
| --- |
| **B.2 Floristi üldoskused** |
| 1. järgib klienditeeninduse head tava; 2. suhtub lugupidavalt kultuurilistesse ja religioossetesse erinevustesse; 3. teab taimede eesti- ja ladinakeelseid nimetusi (Lisa 1); 4. tunneb etiketti; 5. on avatud koostööle, osaleb meeskonnatöös; 6. hoiab end kursis valdkonna arengutega, on avatud uute töövõtete ja meetodite omandamisele; 7. jälgib ja hoiab kvaliteeti ning töötab efektiivselt; 8. järgib jätkusuutlikkuse põhimõtteid, keskkonna- ja tööohutusenõudeid ning jälgib nende täitmist oma vastutusalas; 9. kasutab arvutit vastavalt DigComp enesehindamise skaala Algtasemel kasutaja tasemele (Lisa 2); kasutab foto- ja videotehnikat. |
| Ettepanekud üldoskuste kohta |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Taimmaterjali ettevalmistamine ja hooldamine** | **EKR tase 4** |
| Tegevusnäitajad:   1. võtab kauba vastu, kontrollib kauba kvaliteeti ja vastavust saatedokumentidele, teavitab puudustest varustajat; 2. valmistab taimmaterjali müügiks ette, arvestades taimede füsioloogiat, anatoomiat ja töö eripära; käitleb taimmaterjali eesmärgipäraselt; 3. varustab taimmaterjali nõuetekohase märgistuse ja hinnainfoga; 4. istutab taimed eesmärgipäraselt, arvestades taimede kasvunõudeid ja töö eripära; 5. hooldab taimi, arvestades taimede kasvu- või säilitusnõudeid ja -tingimusi. | |
| Ettepanekud tööosa kohta | |
| **B.3.2 Lilleseadete valmistamine ja ruumi dekoreerimine** | **EKR tase 4** |
| Tegevusnäitajad:   1. selgitab välja tellija ootused, vajadused ja võimalused (sh eelarve) ning püstitab tööülesande, lähtudes sündmuse ja ümbritseva ruumi eripärast; 2. valmistab originaalse ja kunstiliselt tervikliku kompositsiooniga kujunduskavandi, arvestades kompositsiooni- ja värvusõpetuse reegleid ning kasutades sobivamaid kunstilisi ja tehnilisi väljendusvahendeid ning lähtudes konkreetsest tööülesandest, mõõtkavast ja ümbritsevast ruumist (sh füüsiline või virtuaalne, välis- või siseruum, valgustingimused, ilmastikutingimused); 3. esitleb tellijale ideekavandit; 4. kontrollib töövahendite ja materjalide olemasolu töökohal (ruumis või objektil), arvestades konkreetset ülesannet; vajadusel tellib materjalid; hoiab töövahendid ja töökoha korras; 5. planeerib oma töö ja koordineerib tegevusi meeskonnas, arvestades tellimuse raskusastet, mahukust ja maksumust; 6. valib töö disaini (asetusviisi), lähtudes tööülesandest ja arvestades materjale, kompositsiooni- ja värvusõpetuse reegleid; 7. valmistab lilleseaded, kasutades sobivaid materjale, töövõtteid ja tehnikat, arvestades tööülesande püstitamisel välja selgitatud tingimusi; 8. dekoreerib ruumi, lähtudes sisearhitektuuri stiilist, valgustusest jm sisekujunduse elementidest. | |
| Ettepanekud tööosa kohta | |
| **B.3.3 Müümine ja kliendi nõustamine** | **EKR tase 4** |
| Tegevusnäitajad:   1. loob kliendiga positiivse kontakti, sh digikanalite vahendusel; 2. selgitab erinevaid kanaleid kasutades välja kliendi soovid, vajadused ja võimalused (sh eelarve), esitades suunavaid küsimusi ning lähtudes kultuuri eripärast ja traditsioonidest; 3. nõustab erinevaid kanaleid kasutades klienti ja tutvustab tooteid (kaupu ja teenuseid), soovitades erinevaid võimalusi; selgitab kauba omadusi, kasutusviise ja hooldusnõudeid; 4. vormistab tellimuse nõuetekohaselt; koostab hinnapakkumused, arvestades tellimusi; 5. teeb lisamüüki, soovitades kliendile täiendavaid tooteid; 6. müüb kauba ja arveldab kliendiga; vajadusel koostab arve; 7. pakib kauba, arvestades kauba eripära ja ilmastikutingimusi; organiseerib sobiva ja õigeaegse transpordi, lähtudes tellimusest; 8. vajadusel lahendab kliendi tellimusega seotud probleeme ja kaebusi; 9. lõpetab kliendikontakti positiivse sooviga. | |
| Ettepanekud tööosa kohta | |
| **B.3.4 Kaupluse ja müügitöö korraldamine** | **EKR tase 4** |
| Tegevusnäitajad:   1. kujundab kauba väljapanekud ja vaateakna, arvestades kaupluse eripära ja hooaega (sh tähtpäevad); 2. hoiab väljapaneku, müügikeskkonna ja töövahendid korras; 3. koostab juhendamisel turundusmaterjale, kasutades muuhulgas foto- ja videotehnikat ning lähtudes ettevõtte vajadustest ja võimalustest; 4. jälgib kaubavoogusid, kujundab sortimendi ja tellib kaubad, arvestades müüki (sh hooajad ja tähtpäevad) ja laovarusid; 5. kujundab hinna, arvestades materjali kvaliteeti ja nõudlust (sh arvestades hooaega ja tähtpäevi). | |
| Ettepanekud tööosa kohta | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Raimond Strastin, Eesti Aiandusliit  Ahti Lyra, Lilleait OÜ  Tarmo Noormets, Hiiumaa Ametikool  Pille Peterson, Räpina Aianduskool |
| 1. Kutsestandardi kinnitaja |  |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) |  |
| 1. Viide Euroopa kvalifikatsiooniraamistikule (EQF) |  |
| **C.2 Kutsenimetus võõrkeeles** | |
| Inglise keeles Florist, level | |
| **C.3 Lisad** | |
| Lisa 1 [Taimmaterjali nimekiri](http://gofile.me/3oeTg/BCibSEKcH)  Lisa 2 [DigComp](http://gofile.me/3oeTg/7VGjViYwu) enesehindamise skaala | |